CELEX: 31999L0068
Language: hu
Date: 1999-06-28 00:00:00
Title: A Bizottság 1999/68/EK irányelve (1998. június 28.) a szállítók által a 98/56/EK tanácsi irányelv szerint vezetett dísznövény-fajtajegyzékre vonatkozó kiegészítő rendelkezések meghatározásáról

Fontos jogi nyilatkozat

|

31999L0068

Hivatalos Lap L 172 , 08/07/1999 o. 0042 - 0043

		A Bizottság 1999/68/EK irányelve(1998. június 28.)a szállítók által a 98/56/EK tanácsi irányelv szerint vezetett dísznövény-fajtajegyzékre vonatkozó kiegészítő rendelkezések meghatározásárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a dísznövények szaporítóanyagainak forgalmazásáról szóló, 1998. július 20-i 98/56/EK tanácsi irányelvre [1] és különösen annak 9. cikke (4) bekezdésére,(1) mivel a 93/78/EGK bizottsági irányelv [2] meghatározza a szállítók által a 91/682/EGK tanácsi irányelv [3] szerint vezetett dísznövény-fajtajegyzékre vonatkozó végrehajtási szabályokat;(2) mivel a 91/682/EGK irányelv 1999. július 1-jétől hatályát veszti, és helyébe a 98/56/EK irányelv lép;(3) mivel a 98/56/EK irányelv 9. cikkének (4) bekezdésével összhangban a szállítók által vezetett, technikai leírást és elnevezéseket tartalmazó dísznövény-fajtajegyzékre vonatkozó, kiegészítő végrehajtási rendelkezéseket lehet elfogadni;(4) mivel a közösségi növényfajta-oltalom keretében már létezik egy fajtaleírási rendszer;(5) mivel az említett rendszer tartalmazza a fajtafenntartásra és az egymáshoz legjobban hasonlító fajták közötti különbségekre vonatkozó információkat is;(6) mivel a közösségi növényfajta-oltalomra vonatkozó közösségi jogszabályok fejlődését figyelembe véve kívánatos biztosítani a fajták 98/56/EK irányelv szerint történő leírásának a vonatkozó ilyen jogszabályokkal való koherenciáját;(7) mivel a 93/78/EGK irányelvet hatályon kívül kell helyezni;(8) mivel az ebben az irányelvben előírt intézkedések összhangban vannak a Dísznövény-szaporítóanyagok Állandó Bizottsága véleményével,ELFOGADTA EZT AZ IRÁNYELVET:1. cikkEz az irányelv megállapítja a szállítók által a 98/56/EK irányelv 9. cikke (1) bekezdésének negyedik franciabekezdése szerint vezetett dísznövény-fajtajegyzékre vonatkozó kiegészítő végrehajtási szabályokat.2. cikk(1) A szállítók által vezetett jegyzékek a következőket tartalmazzák:i. a fajta nevét, adott esetben az általánosan használt szinonimákkal;ii. a fajtafenntartásra és az alkalmazott szaporítási rendszerre vonatkozó információkat;iii. a fajta leírását, legalább a jellemzők és azok kifejeződése alapján, adott esetben a közösségi növényfajta-oltalom iránt benyújtandó kérelmekre vonatkozó rendelkezésekkel összhangban meghatározva;iv. ha lehetséges, információt arra vonatkozóan, hogy a fajta miben tér el a hozzá leginkább hasonlító fajtáktól.(2) Az (1) bekezdés ii. és iv. pontját nem kell alkalmazni olyan szállítókra, akiknek a tevékenysége a dísznövények szaporítóanyagainak forgalmazására korlátozódik.3. cikkA 93/78/EGK irányelv az ezen irányelv 4. cikkében említett időponttól hatályát veszti.4. cikk(1) A tagállamok hatályba léptetik azokat a törvényi, rendeleti vagy közigazgatási rendelkezéseket, amelyek szükségesek ahhoz, hogy ennek az irányelvnek 1999. december 31-ig megfeleljenek. Erről haladéktalanul tájékoztatják a Bizottságot.(2) Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(3) A tagállamok közlik a Bizottsággal nemzeti joguknak azokat a főbb rendelkezéseit, amelyeket az irányelv által szabályozott területen fogadnak el.5. cikkEz az irányelv az Európai Közösségek Hivatalos Lapjában való kihirdetését követő 20. napon lép hatályba.6. cikkEnnek az irányelvnek a tagállamok a címzettjei.Kelt Brüsszelben, 1999. június 28-án.a Bizottság részérőlFranz Fischlera Bizottság tagja[1] HL L 226., 1998.8.13., 16. o.[2] HL L 256., 1993.10.14., 19. o.[3] HL L 376., 1991.12.31., 21. o.--------------------------------------------------